system
Răspunde în limba română, în stilul Wikipedia, cat mai corect gramatical.
user
Ce ai despre Județul Suceava (interbelic)?
assistant
Județul Suceava a fost o unitate administrativă de ordinul întâi din Regatul României, aflată în regiunea istorică Bucovina. Reședința județului era orașul Suceava.

Întindere 

Județul se afla în partea de nord a României Mari, în regiunea Bucovina de sud, iar actualmente teritoriul lui este în totalitate în județul Suceava, constituind partea central-estică a actualului județ. Din punct de vedere al întinderii, județul Suceava era cel mai mic județ al României interbelice, având o suprafață totală de aproximativ . Se învecina la est cu județele Dorohoi și Botoșani, la nord cu județul Rădăuți, la vest cu județul Câmpulung, iar la sud cu județul Baia. Județul a fost desființat odată cu reforma administrativă din 6 septembrie 1950.

Organizare 
În anul 1930 teritoriul județului era organizat în următoarele trei plăși:
 Plasa Arbore,
 Plasa Dragomirna și
 Plasa Ilișești.

În anul 1938, după reorganizarea administativ-teritorială a județului, acesta cuprindea:
 Plasa Arbore (includea 15 sate și avea reședința în orașul Solca),
 Plasa Bosancea (includea 36 de sate și avea reședința în comuna Bosancea) și
 Plasa Ilișești (includea 17 sate și avea reședința în comuna Ilișești).

Populație 
Conform recensământului din 1930 populația județului era de 121.327 locuitori, dintre care 79,5% români, 8,2% germani, 5,5% evrei, 2,7% polonezi, 1,7% ucraineni ș.a. Ca limbă maternă predomina limba română (76,5%), urmată de germană (9,4%), ucraineană (5,5%), idiș (4.3%), poloneză (2,5%) ș.a. Din punct de vedere confesional populația era alcătuită din ortodocși (80,1%), romano-catolici (8,4%), mozaici (5,5%), lutherani (3,3%), greco-catolici (1,4%) ș.a.

Mediul urban 
În 1930 populația urbană a județului era de 19.850 locuitori, dintre care 61.5% români, 18.7% evrei, 13.9% germani, 2.6% polonezi ș.a. Ca limbă maternă la oraș predomina limba română (60.4%), urmată de germană (18.7%), idiș (13.8%), ucraineană (3.2%), poloneză (2.2%) ș.a. Din punct de vedere confesional, orășenimea era formată din 60.6% ortodocși, 18.8% mozaici, 15.3% romano-catolici, 2.0% greco-catolici, 1.7% lutherani, 0.7% baptiști ș.a.

În anul 1930, localitățile urbane ale județului aveau următoarea populație: Suceava – 17.028 locuitori, Solca – 2.822 locuitori.

Materiale documentare

Referințe

Legături externe 

 Portretul României Interbelice - Județul Suceava